Document ID: 32001D0887

Reference:
EUR-Lex - 32001D0887 - FI
Avis juridique important
|
32001D0887
2001/887/YOS: Neuvoston päätös, tehty 6 päivänä joulukuuta 2001, euron suojaamisesta väärentämiseltä
Virallinen lehti nro L 329 , 14/12/2001 s. 0001 - 0002
Neuvoston päätös,tehty 6 päivänä joulukuuta 2001,euron suojaamisesta väärentämiseltä(2001/887/YOS)EUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen ja erityisesti sen 31 artiklan ja 34 artiklan 2 kohdan c alakohdan,ottaa huomioon Ranskan tasavallan aloitteen(1),ottaa huomioon Euroopan parlamentin lausunnon(2),sekä katsoo seuraavaa:(1) Euron käyttöönotosta 3 päivänä toukokuuta 1998 annetussa neuvoston asetuksessa (EY) N:o 974/98(3) vahvistetaan, että euromääräinen käteinen raha lasketaan liikkeeseen 1 päivänä tammikuuta 2002, ja velvoitetaan osallistuvat jäsenvaltiot säätämään riittävät seuraamukset väärien euroseteleiden ja -metallirahojen valmistamisesta ja niiden väärentämisestä.(2) Olisi täydennettävä ja vahvistettava aiemmilla välineillä käyttöön otettua euron suojaamissäännöstöä säännöksillä, joilla varmistetaan tiivis yhteistyö jäsenvaltioiden toimivaltaisten viranomaisten, Euroopan keskuspankin, kansallisten keskuspankkien, Europolin ja Eurojustin välillä euron väärentämistä koskevien rikosten torjumiseksi.(3) Neuvosto teki 29 päivänä toukokuuta 2000 puitepäätöksen 2000/383/YOS rahanväärennyksen estämiseksi annettavan suojan vahvistamisesta rikosoikeudellisten ja muiden seuraamusten avulla euron käyttöönoton yhteydessä(4).(4) Neuvosto antoi 28 päivänä kesäkuuta 2001 asetuksen (EY) N:o 1338/2001 euron väärentämisen torjunnan edellyttämistä toimenpiteistä(5) ja neuvoston asetuksen (EY) N:o 1339/2001 euron väärentämisen torjunnan edellyttämistä toimenpiteistä annetun asetuksen (EY) N:o 1338/2001 vaikutusten laajentamisesta koskemaan niitä jäsenvaltioita, jotka eivät ole ottaneet euroa yhtenäisvaluutaksi(6),ON PÄÄTTÄNYT SEURAAVAA:1 artiklaMääritelmätTässä päätöksessä tarkoitetaan:a) "väärillä seteleillä" ja "väärillä metallirahoilla" asetuksen (EY) N:o 1338/2001 2 artiklassa sellaisiksi määriteltyjä seteleitä ja metallirahoja;b) "rahanväärennyksellä ja euron väärennykseen liittyvillä rikoksilla" neuvoston puitepäätöksen 2000/383/YOS 3-5 artiklassa tarkoitettuja euroon liittyviä toimia;c) "toimivaltaisilla viranomaisilla" jäsenvaltioiden nimeämiä viranomaisia, joiden tehtävänä on tietojen keskittäminen, eritoten kansallisia keskustoimistoja, ja rahanväärennyksen ja euron väärennykseen liittyvien rikosten selvittäminen, tutkinta ja rankaiseminen;d) "Geneven yleissopimuksella" väärän rahan valmistamisen vastustamiseksi 20 päivänä huhtikuuta 1929 allekirjoitettua kansainvälistä yleissopimusta ja sen pöytäkirjaa;e) "Europol-yleissopimuksella" Euroopan poliisiviraston perustamisesta 26 päivänä heinäkuuta 1995 tehtyä yleissopimusta(7).2 artiklaSetelien ja metallirahojen asiantuntijatutkimusJäsenvaltioiden on huolehdittava, että rahanväärennyksen ja euron väärennykseen liittyvien rikosten tutkinnan yhteydessäa) väärennöksiksi epäiltyjen seteleiden tarvittavan asiantuntijatutkimuksen suorittaa asetuksen (EY) N:o 1338/2001 4 artiklan 1 kohdan mukaisesti nimetty tai perustettu kansallinen tutkimuskeskus, jab) väärennöksiksi epäiltyjen metallirahojen tarvittavan asiantuntijatutkimuksen suorittaa asetuksen (EY) N:o 1338/2001 5 artiklan 1 kohdan mukaisesti nimetty tai perustettu kansallinen metallirahojen tutkimuskeskus.3 artiklaAsiantuntijatutkimuksen tuloksen luovuttaminenJäsenvaltioiden on huolehdittava, että kansallisissa tutkimuskeskuksissa ja kansallisissa metallirahojen tutkimuskeskuksissa 2 artiklan mukaisesti suoritettujen asiantuntijatutkimusten tulokset toimitetaan Europolille Europol-yleissopimuksen määräysten mukaisesti.4 artiklaTietojen toimittamisvelvollisuus1. Jäsenvaltioiden on huolehdittava, että Geneven yleissopimuksen 12 artiklassa tarkoitetut kansalliset keskustoimistot toimittavat Europolille Europol-yleissopimuksen mukaisesti keskitetyt tiedot rahanväärennystä ja euron väärennykseen liittyviä rikoksia koskevasta tutkinnasta, mukaan lukien niiden kolmansista maista saamat tiedot. Jäsenvaltioiden ja Europolin on toimittava yhteistyössä sen ratkaisemiseksi, mitkä tiedot on toimitettava. Tiedoista on käytävä ilmi ainakin asianomaisten henkilöiden yksilöinti, rikosten yksilöinti, rikosten havaitsemisolosuhteet, takavarikointitilanne ja yhteydet muihin tapauksiin.2. Rahanväärennyksen ja euron väärennykseen liittyvien rikosten tutkinnassa jäsenvaltioiden toimivaltaisten viranomaisten on tarvittaessa käytettävä väliaikaisen oikeudellisen yhteistyöyksikön tarjoamia palveluja ja myöhemmin Eurojustin perustamisen jälkeen sen tarjoamia yhteistyöpalveluja väliaikaisen oikeudellisen yhteistyöyksikön ja Eurojustin perustamisvälineissä vahvistettujen sääntöjen mukaisesti.5 artiklaVoimaantuloTämä päätös tulee voimaan päivänä, jona se julkaistaan virallisessa lehdessä.Tehty Brysselissä 6 päivänä joulukuuta 2001.Neuvoston puolestaPuheenjohtajaM. Verwilghen(1) EYVL C 75, 7.3.2001, s. 1.(2) Lausunto annettu 23 päivänä lokakuuta 2001 (Ei vielä julkaistu virallisessa lehdessä).(3) EYVL L 139, 11.5.1998, s. 1.(4) EYVL L 140, 14.6.2000, s. 1.(5) EYVL L 181, 4.7.2001, s. 6.(6) EYVL L 181, 4.7.2001, s. 11.(7) EYVL C 316, 27.11.1995, s. 2, suomenkielinen toisinto sellaisena kuin se on oikaistuna (EYVL C 301, 30.9.1998), yleissopimus sellaisena kuin se on viimeksi muutettuna 30 päivänä marraskuuta 2000 tehdyllä pöytäkirjalla (EYVL C 358, 13.12.2000, s. 2).

Summary:
Euron suojaaminen väärentämiseltä
Euron suojaaminen väärentämiseltä
TIIVISTELMÄ ASIAKIRJASTA:
Päätös 2001/887/YOS euron suojaamisesta väärentämiseltä
PÄÄTÖKSEN TARKOITUS
              
Päätöksellä pyritään varmistamaan, että euron väärennyksen tutkinnan yhteydessä väärennöksiksi epäillyt rahat tutkitaan johdonmukaisesti ja tehokkaasti ja että tiedot jaetaan EU-maiden kesken.
TÄRKEIMMÄT KOHDAT
1. tammikuuta 2002 tapahtuneen euron käyttöönoton vuoksi tällä päätöksellä täydennettiin lukuisia olemassa olevia sääntöjä, joilla pyritään suojaamaan euroa väärentämiseltä. Näitä ovat
neuvoston puitepäätös 2000/383/YOS, joka korvattiin euron ja muiden valuuttojen suojaamisesta rahanväärennykseltä rikosoikeuden keinoin annetulla direktiivillä 2014/62/EU;
neuvoston asetus (EY) N:o 1338/2001 muista euron väärentämisen torjunnan edellyttämistä toimenpiteistä.
EU-maiden on huolehdittava, että euron väärennyksen tutkinnan yhteydessä väärennöksiksi epäiltyjen seteleiden tarvittavan asiantuntijatutkimuksen suorittaa kansallinen tutkimuskeskus (NAC) ja että väärennöksiksi epäillyille metallirahoille vastaavan tutkimuksen suorittaa kansallinen metallirahojen tutkimuskeskus (CNAC). EU-maiden on toimitettava näiden asiantuntijatutkimusten tulokset Europolille (Euroopan poliisivirasto).
EU-maiden euron väärennyksen ja siihen liittyvien rikosten tutkinnasta vastaavien kansallisten keskustoimistojen on toimitettava Europolille keskitetyt tiedot tutkinnastaan, mukaan lukien EU:n ulkopuolisista maista saamansa tiedot. Vähintään seuraavat tiedot on toimitettava:
asianomaisten henkilöiden tiedot;
rikosten kuvaus;
rikosten havaitsemisolosuhteet;
takavarikointitilanne;
yhteydet muihin tapauksiin.
Yhteistyössään euron väärennyksen ja siihen liittyvien rikosten tutkinnassa EU-maiden toimivaltaisten viranomaisten on käytettävä Eurojustin tarjoamia palveluja.
Komission päätöksellä 2005/37/EY perustetaan Euroopan teknis-tieteellinen keskus, jonka tehtävänä on suojata eurometallirahoja väärennöksiltä. Se tutkii ja luokittelee väärennettyjä eurometallirahoja ja avustaa kansallisia viranomaisia.
MISTÄ ALKAEN PÄÄTÖSTÄ SOVELLETAAN?
              
Sitä on sovellettu 14. joulukuu 2001 alkaen.
TAUSTAA
              
Lisätietoja:
Väärentämisen torjunta (Euroopan komissio);
Väärentämisen torjunta (Euroopan keskuspankki).
ASIAKIRJA
            
Neuvoston päätös 2001/887/YOS, tehty 6 päivänä joulukuuta 2001, euron suojaamisesta väärentämiseltä (EYVL L 329, 14.12.2001, s. 1–2)
MUUT ASIAAN LIITTYVÄT ASIAKIRJAT
            
Neuvoston asetus (EY) N:o 1338/2001, annettu 28 päivänä kesäkuuta 2001, euron väärentämisen torjunnan edellyttämistä toimenpiteistä (EYVL L 181, 4.7.2001, s. 6–10)
Asetukseen (EY) N:o 1338/2001 tehdyt peräkkäiset muutokset on sisällytetty alkuperäiseen säädökseen. Konsolidoitu toisinto on tarkoitettu ainoastaan dokumentointitarkoituksiin.
Komission päätös 2005/37/EY, tehty 29 päivänä lokakuuta 2004, Euroopan teknis-tieteellisen keskuksen (ETTK) perustamisesta ja teknisten toimien koordinoinnista eurometallirahojen väärentämisen torjumiseksi (EUVL L 19, 21.1.2005, s. 73–74)
Euroopan parlamentin ja neuvoston direktiivi 2014/62/EU, annettu 15 päivänä toukokuuta 2014, euron ja muiden valuuttojen suojaamisesta rahanväärennykseltä rikosoikeuden keinoin ja neuvoston puitepäätöksen 2000/383/YOS korvaamisesta (EUVL L 151, 21.5.2014, s. 1–8)
Viimeisin päivitys: 03.04.2017